Το δωμάτιο είναι στο κέντρο του νησιού σε καλή απόσταση τόσο από τη χώρα (Πόθια) όσο και από τις γνωστές παραλίες όπως το Μασούρι. Είναι σε ένα στενό δρόμο που δυστυχώς αν και μπορείς να παρκάρεις είναι πολύ επικίνδυνο να σου χτυπήσουν το αυτοκίνητο. Βρίσκεται πολύ κοντά σε σούπερ μάρκετ (150μ) στο οποίο αφήναμε και το αυτοκίνητο. Όσον αφορά το δωμάτιο, ήταν πολύ καθαρό. Το κρεβάτι αποτελούνταν από δύο μονά τα οποία είχε ενώσει μεταξύ τους και ήταν αναπαυτικό χωρίς να μας ενοχλεί το χώρισμα στη μέση. Σχετικά δροσερό δωμάτιο με παράθυρα εμπρός και πίσω και εξοπλισμένο με κλιματιστικό το οποίο λειτουργούσε άψογα. Μικρό μπαλκονάκι για να κάτσεις να απολαύσεις το καφεδάκι σου. Το κουζινάκι αν και μικρό είχε τα απαραίτητα (τηγάνι, κατσαρόλα, μπρίκι και πιάτα, μαχαιροπίρουνα, ακόμη και ένα μικρό μπουκάλι λάδι) για να φτιάξεις κάτι για φαγητό ή πρωινό. Στα αρνητικά για εμάς ήταν το μπάνιο που αν και είναι ευρύχωρο είναι λίγο παλιό, από τη ντουλάπα που υπήρχε στο δωμάτιο υπήρχε έντονη δυσοσμία από καμφορά και ο κόκορας που κάθε πρωί κάνει αισθητή τη παρουσία του. Ο οικοδεσπότης πολύ φιλικός και εξυπηρετικός σε ότι του ζητήσαμε.